Tot siens….. | Gedagtes, stories .........
← Rustig op `n eiland!
Fees, moeë voete en grotman. →
Posted on Julie 10, 2007 by Elmien
Hoe sê mens tot siens aan iemand wat so `n groot impak op jou en ander se lewe gemaak het? Hoe neem jy afskeid van so iemand??
Ons het gisteraand afskeid geneem van twee wonderlike mense, Bian en Bianca Vermaak.
Hulle het net `n jaar en `n half in die kompleks gebly, maar so diep in `n paar van ons se harte ingekruip dat dit regtig moeilik was om hulle te groet. Hulle leef so naby die Here dat dit ons na hulle aangetrek het en ons het werklik lief geword vir hulle.
Bianca het op haar stil manier so baie vir ons beteken. Bianca was die een wat `n trooswoord reg gehad het en jy kon jou hart by haar gaan oopmaak het.
Bian was altyd gereed om te help. Hy was, nee is Ben-Arthur (my seun) se Hero, sy Idol, sy beste vriend!
Dit was so moeilik om tot siens te sê, so moeilik om in Ben-Arthur se ogies te kyk en te sien hoe wel die trane in sy oë op. Selfs nou terwyl ek hier skryf en terug dink aan die kar wat by die hek uitry en dit net die agterligte is wat jy vir oulaas sien, sit ek met trane in my oë.